**জয় মানবতা**

***---মো. জাকিরুল ইসলাম***

জয় মানবতা  
একটি প্রাণের আকুতিতে  
কত প্রাণে ব্যাকুলতা !  
হুকুম হ’ল ঘরে থাকবার  
মন পড়ে রয় গঞ্জে-পাড়ায়-  
দে ছুট, এলো সুযোগ সেবার।

রাত ‍দিন এক করে  
কেউ সেবিছে বুদ্ধি দিয়ে  
কেউ দিয়েছে উজার করে  
নিজের জীবন; নয়ত আর কি !  
একটু এদিক সেদিক হলেই  
মরণ-ব্যাধি ছাড়বে নাকি ?

বুভুক্ষুরা ধায়  
চাকরী বাঁচায়; অপেক্ষাতে  
কুটীর বন্দী কয়েকটি কায়।  
কতক আছে মজুর শ্রেণি  
ক’দিন চলে ঈষৎ ত্রানে ?  
ত্রানের আশায় প্রহর গুণি !

এমনি করে ক্ষণ্  
চলছে ধরায়- আতঙ্কেযে  
কোটি কোটি উদ্ধিগ্ন প্রাণ।  
পাঠায়েছেন যিনি ভূমে  
স্মরণ কর তিনিই মহান  
সূখে-দুখে, নিদাঘ-হিমে।